Колодата на А. Е. Уейт Значения на малките аркани - Жезли
**Колодата на А. Е. Уейт**
--------------------------


**Значения на малките аркани**
------------------------------


Жезли
-----


**АСО ЖЕЗЛИ**


Прилив на енергия, ентусиазъм, активност, идеи. Запалване и разпалване на творческия огън. Начало на действие, на проект. Но и излишък от енергия, който може да навреди; изпепеляване, пренавиване на нещата, хиперактивност.


**ДВОЙКА ЖЕЗЛИ**


Дилема. Колебания, двоумение, алтернативи избор между тях или намиране на начин за тяхното съчетаване. Отваряне на възможности, но и обърканост, неяснота. Претегляне на ”за” и “против”. Пристрастност или безпристрастност. ”От два стола на земята”, но и “с един удар два заека”.


**ТРОЙКА ЖЕЗЛИ**


Творчески проект, първи стъпки в осъществяването на идейния замисъл. Полагане на основите. Преглед на наличния “арсенал”. Сядане пред белия лист. Но и зацикляне в началото, неувереност, недостатъчна мотивираност, липса на ясна концепция.


**ЧЕТВОРКА ЖЕЗЛИ**
Заслужена почивка. Отдих. Семейно веселие. Наслаждаване на първите плодове от своя труд. Задоволство. Но и злоупотреба с насладите и почивките, леност, мързел и отлагане.


**ПЕТИЦА ЖЕЗЛИ**


Тренировъчна борба. Проверка и подобряване на майсторските умения. Съревнование, премерване на силите, конкуренция. Борба за лидерство, за надмощие. Но и конфликтност, сблъсък на интереси, кавга, нездрава атмосфера.


**ШЕСТИЦА ЖЕЗЛИ**


Заслужена победа. Лаври, овации. Чест и слава. Обществено признание. Възнаграждение. Но и възгордяване, самозабравяне, ”Приказка за стълбата”. Пропусната или отложена победа, неосъществени амбиции.


**СЕДМИЦА ЖЕЗЛИ**
Отстояване, защита на собствените убеждения. Отблъскване на атаки, нападки, хули. Убеденост в собствената правота. Но и неувереност и разколебаност, поддаване пред противниковите атаки, уязвимост и несигурност.


**ОСМИЦА ЖЕЗЛИ**
Бързина, устрем, приближаване до целта. Общуване, съобщения. Забързване на процесите. Точност. Но и прибързаност, припряност, нетърпение, пропускане на целта.


**ДЕВЯТКА ЖЕЗЛИ** 


Защита, отбрана. Барикадираност. Страж, пазител. ”Покрито мляко котки не го лочат”, но и “на страха очите са големи”. Близане на стари рани, актуализиране на стари страхове, хиперболизирана опасност. Реални и нереални страхове и заплахи.


**ДЕСТЯКА ЖЕЗЛИ**


Ангажираност с много проблеми и задължения. Отговорност. Близост до завършването на някакво начинание. Натовареност, претовареност, преумореност или дори “изгаряне на бушоните”. Много дини под една мишница.


**ПАЖ ЖЕЗЛИ**
Дете или ентусиазиран, пълен с енергия и желание за активност млад човек, който обаче може да бъде и непредвидлив, прибързан. Желания, по-големи от възможностите. Начало, старт на действие, на процес.


**РИЦАР ЖЕЗЛИ**


Голям ентусиаст, изпълнен с желание за работа, с идеи, с възможности. Човек или събитие, изпълняващи ролята на катализатор. Но и прекалено “нагорещяване”, страстност и пристрастност, ”искам го сега, искам го веднага”. Спонтанност, но и непремереност в думи и дела. Импулсивност - за добро или за лошо. Твърде голям енергиен заряд, който може да изпепели своя носител.


**КРАЛИЦА ЖЕЗЛИ**
Активна, действена жена /в службата или вкъщи/, пълна с енергия и идеи, отговорна, но може да бъде и прекалено притискаща, доминираща, ревнива и обсебваща. Лесно се пали и лесно угасва.


**КРАЛ ЖЕЗЛИ**
Властен човек, бизнесмен, лидер. Новатор, пълен с енергия и заразителен ентусиазъм, с огнен дух. Умее да улавя духа на времето, на момента. Но и деспот, потискащ с желанието си за доминиране, с убедеността си в собствената си правота, със своя перфекционизъм. Неуморим, но и преуморен. Неизтощим, но и изчерпан.


**Колодата на А. Е. Уейт**
--------------------------


* [Значения на големите аркани](https://poznanie.net/kolodata-na-weit-karti-taro/)


### **Малки аркани**


* [**Чаши**](https://poznanie.net/koloda-na-weit-znachenie-na-malkite-arcani-chashi/)
* [**Жезли**](https://poznanie.net/koloda-na-weit-znachenie-na-malkite-arcani-jezli/)
* [**Мечове**](https://poznanie.net/koloda-na-weit-znachenie-na-malkite-arcani-mechove/)
* [**Пентакли**](https://poznanie.net/koloda-na-weit-znachenie-na-malkite-arcani-pentakli/)


[fusion\_builder\_container hundred\_percent="yes" overflow="visible"][fusion\_builder\_row][fusion\_builder\_column type="1\_1" background\_position="left top" background\_color="" border\_size="" border\_color="" border\_style="solid" spacing="yes" background\_image="" background\_repeat="no-repeat" padding="" margin\_top="0px" margin\_bottom="0px" class="" id="" animation\_type="" animation\_speed="0.3" animation\_direction="left" hide\_on\_mobile="no" center\_content="no" min\_height="none"][fusion\_products\_slider picture\_size="fixed" cat\_slug="taro" number\_posts="3" carousel\_layout="title\_below\_image" autoplay="yes" columns="5" column\_spacing="" scroll\_items="" show\_nav="yes" mouse\_scroll="no" show\_cats="yes" show\_price="yes" show\_buttons="yes" hide\_on\_mobile="small-visibility,medium-visibility,large-visibility" class="" id=""][/fusion\_products\_slider][/fusion\_builder\_column][/fusion\_builder\_row][/fusion\_builder\_container]